Content marketing važan je za SEO optimizaciju. Koliko god Vaša stranica bila dobro optimizirana uvijek postoji prostora za napredak i uvijek postoje ključne riječi na kojima niste dobro rangirani.   Uz pomoć kvalitetnog sadržaja, moguće je doći do top pozicija na Googleu, posebice kada je riječ o sadržaju o kojem nema previše informacija. Korisnici cijene znanje koje se dijeli s njima. Nakon onoga što su pročitali, zasigurno će barem podsvjesno zapamtiti ime poduzeća, a možda će i nastaviti pretraživati sličan sadržaj na stranici. Također, postoji mogućnost da se pretplate na newsletter ili zaprate društvene mreže, kako bi redovito primali obavijesti o novom sadržaju. Ono što je najvažnije, kod korisnika se stvara povjerenje i dojam kako poduzeće zna i razumije područje o kojem piše, stoga će odabrati baš njega za suradnju ili kupovinu. Upravo to i mi radimo sada!  Možda do sada niste nikada čuli za pojam content, tj. sadržajni marketing, ali nakon što ste ovo pročitali znate više i mislite kako je to potrebno za Vaše poduzeće ili biste se time htjeli baviti. Razmislit ćete o tome i donijeti odluku. Možete se odlučiti to raditi sami ili angažirati nas. Ali, mi smo postigli svoj cilj – ušli ste u našu stranicu, pročitali naš sadržaj, a moguće je da ste zapamtili i o kojem poduzeću je riječ. A možda smo uspjeli još i više, možda ste se pretplatili na newsletter ili nas zapratili na društvenim mrežama – super!  Sve je to vrsta brendiranja, a moguće da za nas nikad ne biste čuli da nije bilo baš ovog sadržaja. Kod content marketinga, sadržaj mora biti usmjeren i prikladan publici koja ga čita. Korisnici moraju dobiti ono što su tražili i proširiti svoje znanje, a važno je odrediti i ton kojim se obraća, odnosno način pisanja. Kod nas ste sada vidjeli kombinaciju službenog i personaliziranog – obraćamo Vam se s Vi jer ste naš potencijalni ili postojeći klijent, ali i iz poštovanja. Neke elemente poput ovog da smo uspjeli u svom cilju smo ubacili kako bismo razbili monotoniju objašnjavanja content marketinga, ali i kako bismo Vam na našem primjeru objasnili benefite usluge.